Komisjoni määrus (EMÜ) nr 314/90,

5. veebruar 1990,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, [1] viimati muudetud määrusega (EMÜ) nr 3945/89, [2] eriti selle artiklit 9,

ning arvestades, et:

määrusele (EMÜ) nr 2658/87 lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud koondnomenklatuuri tõlgendamise üldeeskirjad ja nimetatud eeskirju kohaldatakse ka teiste osaliselt või täielikult koondnomenklatuuril põhinevate või sellele alajaotisi lisavate nomenklatuuride suhtes, mis on kehtestatud ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjustel klassifitseerida vastavate 2. veerus näidatud CN-koodide alla;

lisatud tabeli toote nr 4 osas ei ole nomenklatuurikomitee oma eesistuja määratud tähtaja jooksul arvamust esitanud;

käesolevas määruses sätestatud meetmed on lisatud tabeli toodete nr 1, 2, 3, 5 ja 6 osas kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad on nüüd klassifitseeritud kaupade koondnomenklatuuris vastavate CN-koodide alla, mis on näidatud nimetatud tabeli 2. veerus.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 5. veebruar 1990

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 374, 22.12.1989, lk 2.

--------------------------------------------------

LISA

Kauba kirjeldus | Klassifikatsioon (CN-kood) | Põhjendused |

(1) | (2) | (3) |

1.Külmutatud fileeplokid kana rinnatükkidest puljongis, mis koosneb veest, linnurümpadest, köögiviljadest ja puljongipulbrist. Plokid kaaluvad umbes 15 kg ja sisaldavad ligikaudu võrdses osas fileed ja puljongit. | 16023930 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 1602, 160239 ja 16023930 sõnastusega. Et fileed on puljongis, ei kuulu need gruppi 2 (vt harmoneeritud süsteemi selgitavaid märkusi grupi 2 kohta, "Käesolevasse gruppi ja gruppi 16 kuuluva liha ja rupsi eristamine", esimene lõik). Toode ei ole mõeldud supi või puljongi valmistamiseks ega ole puljong või supp CN-koodi 21041000 tähenduses (vt harmoneeritud süsteemi selgitavaid märkusi rubriigi 2104 A kohta, esimene lõik). |

2.Tomatil põhinev toiduaine, mis sisaldab väheses koguses silmaga nähtavaid tomatitükikesi, glükoosisiirupit, taimeõli, ürte ja vürtse. Toode on kastme kujul ja pakendatud jaemüügiks. | 21032000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2103 ja 21032000 sõnastusega. Et toode on kastme kujul, mis sisaldab väheses koguses silmaga nähtavaid tomatitükikesi, ei saa seda lugeda koondnomenklatuuri gruppi 20 kuuluvaks köögiviljatooteks (vt harmoneeritud süsteemi selgitavaid märkusi, rubriigi 2103 A teine lõik). |

3.Pulbriline toode, millest valmistatakse nuudliroa jaoks kastet, lisades sellele lihtsalt piima või vett.Koostis: 48 massiprotsenti juustupulbrit,20 massiprotsenti vadakupulbrit,8 massiprotsenti eri maitseaineid ja ürte,6 massiprotsenti petipulbrit,6 massiprotsenti modifitseeritud tärklist,4 massiprotsenti koorepulbrit,4 massiprotsenti nisujahu,4 massiprotsenti lõhna- ja maitseaineid, sealhulgas keedusoola. | 21039090 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2103, 210390 ja 21039090 sõnastusega. Eelkõige seetõttu, et toode sisaldab sideainetena jahu ja tärklist, loetakse seda kastme valmistamiseks mõeldud tooteks, mitte maitsestatud riivitud juustuks ega juustupulbriks. |

4.Vedel segu süsivesinikest, mis sisaldab ligikaudu 87 massiprotsenti sirge ahelaga parafiine, mille ahelas on 8—16 süsinikuaatomit, ja ligikaudu 13 massiprotsenti alküülbenseene, mille külgahelas on 10-12 süsinikuaatomit. | 27100059 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6 ning CN-koodide 2710 ja 27100059 sõnastusega. Toodet ei klassifitseerita petrooliks selle alküülbenseenide kontsentratsiooni tõttu. |

Välimus: | värvitu, selge vähese viskoossusega õline vedelik |

Murdumisnäitaja temperatuuril 20 °C: | 1,4563 |

Tuhasus: | puudub |

Heteroaatomid: | väävel, halogeen, lämmastik ja fosfor negatiivne |

Broomiarv: | 0,3 |

Vaakumdestilleerimine (1,5 millibaari): | keemistemperatuur kõrgem kui 121 °C (= 300 °C1013 millibaari juures) |

IP spekter: | põhiliselt küllastunud alifaatsete süsivesinike ribad |

Tihedus temperatuuril 20 °C: | 0,8225 kg/l |

| | 39029000 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 39 märkuse 3 punktiga a ja märkuse 6 punktiga a ning CN-koodide 3902 ja 39029000 sõnastusega. |

6. Poorsed lehed, mis koosnevad ligikaudu 60 % etüleen-vinüülatsetaatkopolümeeridest (küllastatud toode) ja 40 % täiteainetest ja pigmentidest. Lehed on ristkülikukujulised ja 4—16 mm paksused

| 39211990 | Klassifikatsioon määratakse kindlaks koondnomenklatuuri tõlgendamise üldeeskirjadega 1 ja 6, grupi 40 märkuse 4 punktiga a ning CN-koodide 3921, 392119 ja 39211990 sõnastusega. Etüleen-vinüülatsetaatkopolümeer on küllastatud aine, mida ei saa väävliga vulkaniseerida, mistõttu see ei vasta grupi 40 märkuse 4 punkti a tingimustele. |

--------------------------------------------------